**ANUNŢ DE SELECȚIE PENTRU POZIŢIA DE DIRECTOR ECONOMIC AL**

**ADMINISTRARE ACTIVE SECTOR 3 S.R.L.**

**Administrare Active Sector 3 S.R.L.** anunţă declanşarea procedurii de selecție de candidaţi pentru nominalizarea în vederea numirii **Directorului Economic** al societății. Acest proces de selecție se derulează în conformitate cu prevederile ***O.U.G. nr. 109/2011 privind guvernanţa corporativă a întreprinderilor publice***, aprobată prin Legea nr.111/2016, cu completările și modificările aduse prin Legea nr.187/2023 și cu cele ale H.G. nr.639/2023.

****

1. **ETAPELE PROCESULUI DE SELECȚIE**

Procesul de selecție a candidaților are următoarele etape:


|  |  |
| --- | --- |
| Depunerea dosarelor de candidatură | 30 zile de la data publicării anunțului de recrutare |
| Realizarea Listei Lungi | 5 zile de la expirarea perioadei de depunere a candidaturilor |
| Evaluarea dosarelor și realizarea Listei Scurte | 5-10 zile de la elaborarea Listei Lungi |
| Depunerea Declarațiilor de Intenție | 15 zile de la comunicarea includerii pe Lista Scurtă |
| Interviurile de selecție finală | 3-10 zile de la depunerea Declarației de Intenție |

Toate aceste etape sunt eliminatorii! Candidaţii vor fi informaţi în mod operativ şi transparent, telefonic şi pe e-mail, referitor la eventualele schimbări apărute în planul de derulare a acestor etape, precum şi de rezultatele obţinute de fiecare dintre ei pe fiecare etapă a acestui proces.

1. **CRITERII DE ELIGIBILITATE**


Candidaţii pe care dorim sa îi identificăm în procesul de selecție pentru nominalizarea în vederea numirii în funcția de **Director Economic** al societății trebuie să întrunească cumulativ următoarele criterii:

1. au absolvit studii universitare în domeniul științelor economice și dețin experiență în domeniul studiilor superioare absolvite de cel puțin 10 ani și au cel puțin 14 ani vechime în muncă;
2. au experiență de cel puțin 10 ani în consultanță în management sau în activitatea de conducere[[1]](#footnote-1) a unor autorități sau instituții publice sau a unor întreprinderi publice ori societăți din sectorul privat, cu activitate în domeniul de activitate al companiei și experiență în activitatea de conducere a proceselor financiar-contabile de cel puțin 5 ani;
3. nu se află în conflict de interese care să îi(le) facă incompatibili(e) cu exercitarea atribuțiilor specifice postului pentru care a aplicat;
4. nu se află în niciuna dintre situațiile prevăzute la art. 4, art. 12 alin. 3), art. 36 alin. 7) din O.U.G. nr.109/2011 cu completările și modificările ulterioare;
5. nu au fost condamnați(te) definitiv printr-o hotărâre judecătorească pentru săvârșirea unei infracțiuni contra umanității, contra statului sau contra autorității, infracțiuni de corupție şi de serviciu, infracțiuni contra înfăptuirii justiției, infracțiunii de fals, infracțiunii contra patrimoniului, pentru infracțiunile prevăzute de Legea nr. 129/2019 pentru prevenirea şi sancționarea spălării banilor, precum şi pentru instituirea unor măsuri de prevenire şi combatere a finanțării terorismului, cu modificările şi completările ulterioare, sau pentru infracțiunile prevăzute de Legea nr. 85/2014 privind procedurile desăvârșite cu intenție care ar face-o incompatibile cu exercitarea funcției;
6. nu au făcut poliţie politică, așa cum este definită prin lege;
7. au capacitate deplină de exerciţiu;
8. sunt apți din punct de vedere medical;
9. nu au înscrisuri în cazierul fiscal;
10. nu au înscrisuri în cazierul judiciar;
11. îndeplinesc toate criteriile cerute prin O.U.G. nr.109/2011 privind guvernanța corporativă a întreprinderilor publice, cu completările și modificările ulterioare.

****

**III. CRITERII DE SELECȚIE**

Aceste criterii sunt competențe, experiențe și trăsături necesare candidaților pentru a putea îndeplini cu succes rolul care le-a fost atribuit; aceste criteriii sunt grupate în următoarele grupe: competențe specifice sectorului de activitate al întreprinderii publice, competențe de importanță strategică / tehnică, competențe de guvernanță corporativă, competențe sociale și personale, experiență pe plan local și internațional, trăsături specifice postului, alinierea cu scrisoarea de așteptări, rezultatele economico - financiare ale întreprinderilor în care candidatul și-a exercitat mandatul de administrator sau de director, diversitatea de gen.

****

**IV. MODALITATEA DE EVALUARE A CONDIȚIILOR ȘI A CRITERIILOR DE SELECȚIE**

Instrumentele cu care se realizează analiza comparativă, prin raportare la profilul consiliului şi profilul candidatului si modalitatea de evaluare a condițiilor și criteriilor de selecție sunt: analiză documentară a documentelor din dosarul de candidatură, analiza informațiilor suplimentare față de cele din dosarul de candidatură de comisa de selecție și nominalizare, în scris, pentru a revizui, îmbunătăți și valida acuratețea punctajului, verificarea referințelor oferite de candidați, verificarea activității desfășurate anterior de candidați, observarea comportamentală a candidaților pe parcursul interviului organizat de Comisia de selecție, prin raportare la Profilul postului și indicatorii ce descriu competențele care sunt criterii de selectie a candidaților conform documentelor anterior menționate, integrarea rezultatelor analizei declarațiilor de intenție formulate pe baza Scrisorii de Așteptări de către candidați, concluziile probelor specifice unui centru de evaluare parcurse de candidați, în eventualitatea că procesul de selecție va impune susținerea unor astfel de probe.

****

**V. DEPUNEREA DOSARELOR DE CANDIDATURĂ**

Dosarul de candidatură se depune până la data-limită de **27.12.2024**, potrivit art. 19 alin. (3) din Anexa nr. 1 la H.G. nr.639/2023 pentru aprobarea normelor metodologice de aplicare a O.U.G. nr.109/2011 privind guvernanţa corporativă a întreprinderilor publice, în mod obligatoriu, în format letric la Registratura Administrare Active Sector 3 S.R.L. și se transmit și în format electronic prin e-mail.

**Dosarul în format letric (pe suport de hârtie)**

Dosarele de candidatură pe suport de hârtie vor fi depuse în plic închis şi sigilat, pe care se va menționa următorul text: „Candidatură Director Economic al Administrare Active Sector 3 S.R.L. / [Numele şi Prenumele candidatului]” la Registratura Administrare Active Sector 3 S.R.L., situată în Calea Vitan, nr. 242, etaj 1, sector 3, Bucuresti.

**Dosarul în format electronic**

Dosarele de candidatură în format electronic se transmit la adresa de e-mail [109@pluri.ro](mailto:109@pluri.ro) cu mențiunea în subiectul mesajului a următorului text: „Candidatura Director Economic Administrare Active Sector 3 S.R.L. / [Numele şi Prenumele candidatului]”.

**Reguli obligatorii:**


* Mesajele e-mail de depunere a dosarului în format electronic, cât şi documentele ataşate vor trebui să conţină, în mod obligatoriu, numele şi prenumele candidatului (de exemplu „CV Popescu Ion”).
* Formularele F1-F5 și CV-ul din dosarul în format electronicvor fi transmise ca fișier de tip PDF (extensie .pdf) cât și ca fișier editabil (extensie .docx).
* Copiile documentelor solicitate vor fi scanate si transmise ca **documente separate,** având în titlu tipul documentului, numele și prenumele candidatului – de exemplu ”Diploma licență Popescu Ion” sau ”Extras REGES Popescu Ion”.
* Dosarele în format electronic **NU** vor fi transmise prin aplicații de transfer de fișiere (de ex: WeTransfer sau alte aplicații similare) – în cazul în care dimensiunea dosarului depășește capacitatea mesajului, se vor transmite mai multe mesaje succesive numerotate (de exemplu ”Candidatura Director Economic Administrare Active Sector 3 S.R.L. Popescu Ion 1”, ”Candidatura Director Economic Administrare Active Sector 3 S.R.L. Popescu Ion 2”, etc.)

****

**VI. DOCUMENTE NECESARE PENTRU DEPUNEREA CANDIDATURII**

Dosarele de candidatură vor conține în mod obligatoriu următoarele documente:

1. Opis documente (numai în dosarul pe suport de hârtie);
2. Curriculum vitae;
3. Copii:
4. Copia actului de identitate;
5. Copia cazierului judiciar;
6. Copia Cazierului fiscal (exclus certificat de atestare fiscală);
7. Copia certificatului de căsătorie sau a altor acte, doar în cazul în care numele de pe actele depuse este diferit de cel de pe actul de identitate;
8. Copia diplomei de licenţă sau echivalentă;
9. Copii ale diplomelor de absolvire a altor forme de educație superioare (dacă este cazul) – alte programe de licență, programe de master, doctorat, MBA. Nu se vor transmite copii ale diplomelor sau ale certificatelor de participare la programe de formare de scurtă durată;
10. Copii ale documentelor care dovedesc experiența profesională cerută (extras Reges/Revisal, copie carnet de muncă, contracte de mandat/management, adeverințe eliberate de angajatori, certificat constatator pe persoană fizică eliberat de ONRC, alte documente însușite prin semnătură și ștampilă de emitent, etc.)
11. Formulare:
12. F1 - Cererea de înscriere;
13. F2 - Declarație pe propria răspundere privind conformitatea documentelor şi informațiilor prezentate în dosar, lipsa conflictului de interese şi a situațiilor de incompatibilitate.
14. F3 - Acordul cu privire la obținerea de date în vederea verificării informațiilor.
15. F4 - Consimțământ de prelucrare a datelor cu caracter personal.
16. F5 - Declarația de interese.

****Modelele de formulare pot fi descărcate de pe paginile de www.actives3.ro și www.pluri.ro.

**VII. ALTE INFORMAȚII**

**a. Comunicarea cu candidaţii**

Pe întreg parcursul acestui proces de selecţie, comunicarea cu candidaţii se va face prin mijloace electronice. Lista lungă, lista scurtă şi propunerile de nominalizare au caracter confidenţial şi nu vor fi publicate; rezultatele obţinute de candidaţi pe fiecare din etapele procesului de selecţie le vor fi comunicate acestora individual în modalitaţile descrise mai sus. Nu vom transmite candidaților punctajele obținute, deoarece acestea sunt relevante în ansamblu și nu individual, în schimb îi vom informa despre deciziile luate referitor la candidatura lor pe fiecare etapă a procesului de rerutare. Rezultatele finale vor fi comunicate candidaților după ce decidenții ni le vor fi traansmis în mod formal.

**b. Protecția datelor personale**

Acest proces de recrutare și selecție descris în detaliu mai sus, se va desfășura conform Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal.

1. Prin activitatea de conducere se înțelege orice activitate cu atribuții de administrare și/sau coordonare și/sau conducere. [↑](#footnote-ref-1)